Més cine ‘noir’ en la tercera setmana del Novembre Negre
17 de novembre 2020

L'XI Novembre Negre (NN), el festival de cinema _noir_ de la Regidoria de Joventut i Infància de l'Ajuntament de Sagunt, encara la tercera setmana amb més projeccions i un espectacle.

  

Quatre són les pel·lícules d'esta setmana que s'emmarquen en la Selecció Cinema Negre que es projectaran en el Casal Jove a les 19 hores i tindran aforament limitat amb mesures de seguretat sanitàries. La primera serà _La casa de Jack_ (The House that Jack Built, Dinamarca, 2019) de Lars Von Trier  que es projectarà demà, 18 de novembre. Este film ens trasllada als Estats Units de la dècada dels 70 del segle passat, on seguirem a Jack durant 12 anys descobrint els assassinats que marcaran la seua evolució com a assassí en sèrie. La història es viu des del punt de vista de Jack, qui considera que cadascun dels seus assassinats és una obra d'art en si mateixa. El llargmetratge va ser seleccionat per a la secció oficial dels festivals de Cannes i de Sitges en 2018. Es projectarà en versió subtitulada en espanyol (VOSE).

  

  

![](/media/5evf1l4w/10la_casa_de_jack.jpg)  

  

El dijous, 19 de novembre, serà el torn d_’Intemperie_ (Espanya, 2019) de Benito Zambrano. El cineasta sevillà narra la història d'un xiquet que ha escapat del seu poble i escolta els crits dels hòmens que el busquen. El que queda davant és una plana infinita i àrida que haurà de travessar si vol allunyar-se definitivament de l'infern del qual fuig. Davant la proximitat dels seus perseguidors al servici del capatàs del poble, els seus passos es creuaran amb els d'un pastor que li oferix protecció i, a partir d'eixe moment, ja res serà igual per a cap dels dos. Protagonitzada per Luis Tosar, Luis Callejo i Jaime López, este llargmetratge va estar nominat a 5 Goyas en 2020 i va guanyar el de Millor Guió Adaptat i el de Millor Cançó. També va estar seleccionada en la secció oficial del Festival de Valladolid – Seminci de 2019.

  

El dissabte, 21 de novembre, més cinema espanyol amb la projecció de l'últim film de José Luis Garci _El Crack cero_ (Espanya, 2019) en la qual narra com sis mesos després del suïcidi del famós sastre Narciso Benavides, una misteriosa i atractiva dona casada visita Germán Areta, prestigiós ex policia de la Brigada Criminal i ara detectiu privat, perquè inicie una investigació exhaustiva sobre el ‘Caso Benavides’. La dona està convençuda que el sastre, que era el seu amant, va ser assassinat. El festival comptarà amb la presència de dos dels protagonistes del film, Carlos Santos i Miguel Ángel Muñoz. Este últim ha sigut guardonat com a Millor Actor de Repartiment en els premis del NN, així com José Luis Garci a Millor Direcció.

  

El diumenge serà el torn de _The gentlemen: los señores de la mafia (The Gentlemen_, Regne Unit, 2019) de Guy Ritchie protagonitzada, entre d’altres, per Mathew McConaughey,Charlie Hunnam, Coling Firth, Hugh Grant i Michelle 

Dockery. El llargmetratge compta com un capo de la droga amb un marcat estil britànic intenta vendre el seu imperi a una dinastia de multimilionaris procedents d'Oklahoma. A partir d'eixe inici, assistim a una narrativa eixelebrada, divertida, violenta amb frases enginyoses, marca del seu director. Esta pel·lícula es projectarà en VOSE.

  

![](/media/2tcpri50/10el_crack_cero.jpg)  

  

L'homenatge d'esta setmana és al Primer Ripley, un clàssic de René Clément el divendres, 20 de novembre, a les 19 hores a la sala Aulari del Casal Jove. El film _A pleno sol (Plein soleil_¸ França, 1960) de René Clément que narra com el caçafortunes Tom Ripley és enviat a Europa pel senyor Greenleaf per a buscar el seu fill Philip, un playboy mimat, i portar-lo de tornada als Estats Units. A canvi rebrà 5.000 dòlars. Philip enganya Tom fingint que està decidit a tornar, però no té cap intenció de deixar la seua promesa ni de complir els desitjos del seu pare. Com a mesura de seguretat sanitària, l'aforament serà limitat.

  

A més de cinema, esta setmana l'actor i humorista gadità, Álex O´Dogherty, arriba a Sagunt amb el seu espectacle _Imbécil (midiendo las palabras)._ El títol i el xou fan referència a l'autocensura i les objeccions de l'humor i el llenguatge humorístic, però també a la vida en general. Amb _Imbécil_, O´Dogherty torna als seus orígens amb la seua xicoteta maleta, els seus utensilis i la seua particular metralladora dialèctica. L'espectacle es podrà gaudir el divendres, 20 de novembre, a partir de les 21.30 hores a l'Auditori Joaquín Rodrigo i l'entrada, que té un preu de 7 euros, es pot adquirir a través de Servientradas.

  

Cal recordar que el festival NN està organitzat per la Regidoria de Joventut i Infància, amb la col·laboració de la Regidoria de Cultura, l'Associació Cultural Nautilus el Cinema Club Pezenelagua i l'Associació Cultural Phillip & Sam, i que continuarà durant tot novembre amb més activitats relacionades amb el gènere _noir.​_

  

![](/media/ddwhppi3/10imbecil.jpg)  

  
  

*   [](http://www.facebook.com/sharer.php?u=https://aytosagunto.es/va/actualitat/mes-cine-noir-en-la-tercera-setmana-del-novembre-negre/ "Facebook")
*   [](http://twitter.com/share?url=https://aytosagunto.es/va/actualitat/mes-cine-noir-en-la-tercera-setmana-del-novembre-negre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/mes-cine-noir-en-la-tercera-setmana-del-novembre-negre/ "Linked In")
*   [](mailto:?body=https://aytosagunto.es/va/actualitat/mes-cine-noir-en-la-tercera-setmana-del-novembre-negre/)